Document ID: /roh_data/filtered/fineweb-2-filterrobots_roh.jsonl.gz/3411

Gia avant set onns han archeologs chattà ina sensaziun en Val Tasna, numnadamein ina tegia d'alp ch'è rodund 3000 onns veglia. Ina sensaziun perquai ch'ins aveva fin lura anc mai chattà insatge sumegliant, uschia Thomas Reitmaier l'archeolog chantunal dal Grischun. Uss han ins dentant schizunt chattà sin stgaglias rests da grass da latg. Quai munta che latg è vegnì cuschinà e ch'i è forsa schizunt già vegni producì chaschiel. Per quai tschantschì cunzunt er che chaschiel è pli simpel da conservar e pli simpel da transportar.
Betg il pli vegl chaschiel insumma
Che quai è uss dentant il pli vegl chaschiel da muntagna insumma na crai Thomas Reitmaier betg. Archeologs da las alps vegnian uss segiramain ad intercurir tut las stgaglias sin rests da grass da latg. Uschia ch'i saja probabel ch'il chat en Val Tasna è pir l'entschatta e ch'i vegn probabel anc chattà chaschiel pli vegl en las alps.
RR Actualitad bunura 08:00